<classify> Akizungumza na gazeti hili jana, Pazi alisema bondia huyo Mfaransa atatangazwa siku sio nyingi baada tu ya kutambulisha uongozi wake mpya utakaomsimamia katika mapambano yake ya kitaifa na kimataifa.Alisema amedhamiria kufanya vizuri ndani na nje hivyo, ni lazima kuwe na uongozi ambao unatambulisha.Mei 28, mwaka huu nitakuwa na pambano la dunia na nimedhamiria kufanya kweli kwa kufanya vizuri. Ili kutimiza ndoto zangu ni lazima niwe na uongozi ambao utasimamia shughuli zangu na wakati wowote nitaweka hadharani ni akina nani watakuwa pamoja nami, alisema.Pazi alisema anategemea mwaka huu uwe na mafanikio makubwa kwake kwa kucheza mapambano mengi ya kimataifa na kuhakikisha sio tu anafanya vizuri nyumbani bali hata akitoka nje. Bondia huyo amekuwa akionesha uwezo siku za karibuni baada ya kufanya vizuri katika baadhi ya mapambano.Aliwahi kumtwanga bondia wa China anayefahamika kama Andrey Kalyunzhnyy kwa Knock Out katika pambano lililopigwa nchini humo mwishoni mwa Januari mwaka huu. Pia, hivi karibuni alimtwanga bondia mkongwe Mada Maugo kwa Knock Out na anatarajia kucheza pambano lingine dhidi ya Thomas Mashali Mei 14, mwaka huu.  <topic>: michezo 